
I.  OPĆI PODATCI
Osječko-baranjska županija provodi postupak javne nabave kao središnje tijelo (dalje: Središnje tijelo) za potrebe naručitelja (u ime i za račun 17 osnovnih i jedne srednje škole; dalje: Naručitelji) koji su je ovlastili, čiji se popis nalazi u točki 47. Dokumentacije o nabavi (dalje: DoN). Nakon provedenog postupka javne nabave središnje tijelo sklopit će okvirni sporazum s odabranim ponuditeljem, a svaki naručitelj će za sebe u pisanom obliku sklopiti pojedinačni ugovor s odabranim isporučiteljem.
1. Podatci o središnjem tijelu:
Naziv:

OSJEČKO-BARANJSKA ŽUPANIJA 
Sjedište:
Trg Ante Starčevića 2, Osijek
OIB:

10383308860
Telefon:
031/221-801
Telefaks:
031/221-802
URL:

http://obz.hr
2. Osoba ili služba zadužena za kontakt:
Služba za kontakt: 
Služba za javnu nabavu
Telefon:

031/221-801
e-mail:


nabava@obz.hr
Središnje tijelo i gospodarski subjekti, u ovom postupku javne nabave komuniciraju i razmjenjuju podatke elektroničkim sredstvima komunikacije.

Zainteresirani gospodarski subjekti zahtjeve za dodatne informacije, objašnjenja ili izmjene u vezi s Dokumentacijom o nabavi (dalje: DoN), središnjem tijelu dostavljaju putem Elektroničkog oglasnika javne nabave Republike Hrvatske.

Upute za dostavljanje navedenih zahtjeva za dodatnim informacijama, objašnjenjem ili izmjenom u vezi s DoN nalaze se na stranicama www.eojn.nn.hr.
3. Evidencijski broj nabave:
NVV 2-19
4. Sukob interesa:

Temeljem članka 80. stavka 2. točke 2. ZJN 2016. objavljujemo da postoje gospodarski subjekti s kojima je naručitelj u sukobu interesa u smislu članaka 76. i 77. ZJN 2016, kako slijedi:

· Agencija za održivi razvoj Općine Antunovac RODA d.o.o, Braće Radića 4, Antunovac OIB: 960581966229

· AGRO KONZALTING obrt za knjigovodstvo i poslovno savjetovanje, vl. Roberta Hampovčan, Cvjetkova 31, Osijek MBO:97213098 i

· Poljoprivredno voćarska zadruga PUGNUS zadruga branitelja, Cvjetkova 31, Osijek OIB:92058729315.

5. Vrsta postupka javne nabave:

Otvoreni postupak javne nabave velike vrijednosti. 

6. Procijenjena vrijednost nabave:

5.400.000,00 kuna (bez PDV-a).
7. Vrsta ugovora o javnoj nabavi:

Robe.

8. Navod sklapa li se ugovor o javnoj nabavi ili okvirni sporazum:

Po provedenom postupku javne nabave Osječko-baranjska županija, kao središnje tijelo, sklopit će okvirni sporazum sa odabranim ponuditeljem. Na temelju okvirnog sporazuma svaki naručitelj će s odabranim ponuditeljem sklopiti dvogodišnji ugovor.

9. Navod uspostavlja li se dinamički sustav nabave:

Ne uspostavlja se dinamički sustav nabave.

10. Navod provodi li se elektronička dražba:

Elektronička dražba neće se provoditi.

11. Internetska stranica na kojoj je objavljeno izvješće o provedenom prethodnom savjetovanje sa zainteresiranim gospodarskim subjektima:
Temeljem članka 198. stavka 3. ZJN 2016 i članka 9. stavak 1. Pravilnika o planu nabave, registru ugovora, prethodnom savjetovanju i analizi tržišta u javnoj nabavi (NN 101/2017) Naručitelj je Nacrt Dokumentacije o nabavi, tehničke specifikacije, troškovnike kriterije za kvalitativni odabir gospodarskog subjekta, kriterije za odabir ponude i prijedlog Okvirnog sporazuma, dana _______________ 2019. godine stavio na prethodno savjetovanje sa zainteresiranim gospodarskim subjektima u trajanju do ____________ 2019. godine, javnom objavom na Elektroničkom oglasniku javne nabave Republike Hrvatske.
Izvješće o provedenom prethodnom savjetovanju, odnosno o prihvaćenim i neprihvaćenim primjedbama i prijedlozima, objavljeno je na Elektroničkom oglasniku javne nabave Republike Hrvatske dana  ____________________2019. godine. 

Napomena:

Temeljem članka 198. stavka 1. ZJN 2016, članka 8. Pravilnika o planu nabave, registru ugovora, prethodnom savjetovanju i analizi tržišta u javnoj nabavi, središnje tijelo je prije pokretanja postupka javne nabave u svrhu pripreme nabave provelo analizu tržišta prikupljanjem potrebnih informacija o predmetu nabave prethodnim savjetovanjem.

U provedenoj analizi tržišta središnje tijelo nije tražilo, niti prihvatilo savjet neovisnih stručnjaka, nadležnih tijela ili sudionika na tržištu koje je koristio u planiranju i provedbi postupka nabave te izradi DoN koji bi doveli do narušavanja tržišnog natjecanja, te kršenja načela zabrane diskriminacije i transparentnosti niti je bilo koji ponuditelj ili gospodarski subjekt bio uključen u pripremu postupka nabave, osim kroz provedeno prethodno savjetovanje sa zainteresiranim gospodarskim subjektima.
II. PODATCI O PREDMETU NABAVE

12. Opis predmeta nabave:
Predmet nabave je lož-ulje ekstra lako za osnovne i srednje škole Osječko-baranjske županije i isporuka na lokacije, sukladno popisu koji se nalazi u troškovniku koji je Prilog 1. ove DoN.
CPV: 09135100-5 Ulje za loženje.
Ponuđeni naftni derivati moraju zadovoljavati uvjete utvrđene propisima o kakvoći goriva i drugim propisima koji su na snazi u vrijeme isporuke goriva naručiteljima.

13. Opis i oznaka grupa predmeta nabave:

Nije dozvoljeno nuđenje po grupama.

S obzirom da se u ovom slučaju radi o otvorenom postupku javne nabave velike vrijednosti, a središnje tijelo isti nije podijelio na grupe predmeta nabave, sukladno članku 204. stavku 2. ZJN 2016. u ovoj točki Dokumentacije o nabavi, središnje tijelo naznačuje glavne razloge za takvu odluku:
· Središnje tijelo ovaj predmet nabave, na temelju objektivnih kriterija za podjelu predmeta nabave na grupe iz članka 204. stavka 2. ZJN 2016. (primjerice: vrsta, svojstva, namjena, mjesto ili vrijeme ispunjenja), nije podijelio na grupe jer isti za naručitelja predstavlja jednu tehničku, tehnološku, oblikovnu, funkcionalnu i drugu objektivno odredivu cjelinu

· Predmet nabave je složen zbog lokacija isporuke i uvjeta prijevoza robe, kao i ujednačenosti kvalitete robe za sve korisnike te je za Središnje tijelo jedino prihvatljivo rješenje da sklopi Okvirni sporazum za cjeloviti predmet nabave s jednim ugovarateljem. Sklapanje više Okvirnih sporazuma za više grupa i s više ugovaratelja za Središnje tijelo bilo bi teže provedivo, rizično, te bi zahtijevalo značajno veće troškove.

· Samo jedan službenik radi administriranje svih poslova vezanih za škole na području Županije i upravljanje sa više ugovora, u slučaju podjele u grupe, znatno povećava opseg posla, što je jednom djelatniku nemoguće izvršavati. Poznato je da na veću količinu robe gospodarski subjekti daju veći rabat, što znači da će središnje tijelo, ako podjeli predmet nabave na grupe, skuplje plati lož-ulje, što za posljedicu ima manje sredstava za prijevoz učenika, električnu energiju, plin, pelete, uredski materijal i dr. 
14. Količina predmeta nabave:
Količine su predviđene (okvirne) i nalaze se u troškovniku koji je Prilog 1. ove DoN. 
Stvarno nabavljena količina predmeta nabave na temelju okvirnog sporazuma može biti veća ili manja od predviđene (okvirne) količine. 
15. Tehničke specifikacije predmeta nabave:

Tehnička specifikacija predmeta nabave i količina u cijelosti je iskazana u troškovniku koji je Prilog 1. ove DoN.
16. Troškovnik:
Troškovnik je sastavni dio DoN i nalazi se u Prilogu 1. DoN.
17. Mjesto izvršenja ugovora:

Osnovne i srednja škola na području Osječko-baranjske županije sukladno popisu koji se nalazi u troškovniku koji je Prilog 1. ove DoN.

18. Rok početka i završetka izvršenja okvirnog sporazuma:
Početak isporuke je s 1. siječnja 2020. godine, a završetak s 31. prosinca 2021. godine. 
Dvije godine od dana sklapanja okvirnog sporazuma.
19. Opcije i moguća obnavljanja okvirnog sporazuma:

Središnje tijelo smije izmijeniti okvirni sporazum tijekom njegova trajanja bez provođenja novog postupka javne nabave samo u skladu s odredbama članaka 316. – 320. ZJN 2016.
III. OSNOVE ZA ISKLJUČENJE GOSPODARSKOG SUBJEKTA
20. Obvezne osnove za isključenje gospodarskog subjekta:

Temeljem članka 251. i 252. ZJN 2016 središnje tijelo obvezno je isključiti gospodarskog subjekta iz postupka javne nabave ako utvrdi da:
20.1. je gospodarski subjekt koji ima poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja je državljanin Republike Hrvatske pravomoćnom presudom osuđena za:

a) sudjelovanje u zločinačkoj organizaciji, na temelju

– članka 328. (zločinačko udruženje) i članka 329. (počinjenje kaznenog djela u sastavu     zločinačkog udruženja) Kaznenog zakona

– članka 333. (udruživanje za počinjenje kaznenih djela), iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)
b) korupciju, na temelju

– članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona

– članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

c) prijevaru, na temelju

– članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona

– članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

d) terorizam ili kaznena djela povezana s terorističkim aktivnostima, na temelju

– članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona

– članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

e) pranje novca ili financiranje terorizma, na temelju

– članka 98. (financiranje terorizma) i članka 265. (pranje novca) Kaznenog zakona

– članka 279. (pranje novca) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

f) dječji rad ili druge oblike trgovanja ljudima, na temelju

– članka 106. (trgovanje ljudima) Kaznenog zakona

– članka 175. (trgovanje ljudima i ropstvo) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.), ili

20.2. je gospodarski subjekt koji nema poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja nije državljanin Republike Hrvatske pravomoćnom presudom osuđena za kaznena djela iz članka 251. točke 1. podtočaka od a) do f) ZJN 2016 i za odgovarajuća kaznena djela koja, prema nacionalnim propisima države poslovnog nastana gospodarskog subjekta, odnosno države čiji je osoba državljanin, obuhvaćaju razloge za isključenje iz članka 57. stavka 1. točaka od (a) do (f) Direktive 2014/24/EU.

Središnje tijelo zadržava obvezu isključiti gospodarskog subjekta iz postupka javne nabave ukoliko se u postupku javne nabave utvrdi da je GS pravomoćno osuđen za počinjenja kaznenih djela koja su opisana u kasnijim izmjenama i dopunama Kaznenog zakona, a koje izmjene i dopune su objavljene u Narodnim Novinama broj 56/15, 61/15, 101/17, te čije biće kaznenog djela je moguće u cijelosti ili u najvećoj mjeri podvesti pod biće kaznenog djela za koje je GS osuđen po „starom“ KZ-u  objavljenom u NN pod brojem 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.

Način dokazivanja nepostojanje osnova za isključenje gospodarskog subjekta iz podtočaka 20.1. i 20.2.

- Za potrebu utvrđivanja gore navedenih osnova za isključenje, ponuditelj  kao preliminarni dokaz ispunjava obrazac Europske jedinstvene dokumentacije ( u nastavku: ESPD), Dio III: Osnove za isključenje, Odjeljak A: Osnove povezane s kaznenim presudama, u tablici redak 2, za sve gospodarske subjekte u ponudi zasebno, osim za podugovaratelja. 
- Središnje tijelo će prije donošenja odluke o odabiru od ponuditelja koji je podnio ekonomski najpovoljniju ponudu zatraži ažurirani popratni dokument kojim ponuditelj dokazuje da ne postoje osnove za isključenje, osim ako već posjeduje te dokumente. U tu svrhu ponuditelj će dostaviti Izvadak iz kaznene evidencije ili drugog odgovarajućeg registra ili, ako to nije moguće, jednakovrijedni dokument nadležne sudske ili upravne vlasti u državi poslovnog nastana gospodarskog subjekta, odnosno državi čiji je osoba državljanin, kojim se dokazuje da ne postoje osnove za isključenje iz podtočke 20.1. ili podtočke 20.2..
- Ako se u državi poslovnog nastana gospodarskog subjekta, odnosno državi čiji je osoba državljanin ne izdaju gore navedeni dokumenti ili ako ne obuhvaćaju sve okolnosti iz podtočke 20.1. ili podtočke 20.2. ove Dokumentacije, gospodarski subjekt dostavlja izjavu pod prisegom ili, ako izjava pod prisegom prema pravu dotične države ne postoji, izjavu davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin. 
Sukladno članku 20. stavku 10. Pravilnika o dokumentaciji o nabavi te ponudi u postupcima javne nabave izjavu iz članka 265. stavka 2. u vezi s člankom 251. stavkom 1. ZJN 2016 izjavu može dati osoba po zakonu ovlaštena za zastupanje gospodarskog subjekta za gospodarski subjekt i za sve osobe koje su članovi upravnog, upravljačkog ili nadzornog tijela ili imaju ovlasti zastupanja, donošenja odluka ili nadzora gospodarskog subjekta.

Gospodarski subjekt koji ima poslovni nastan u Republici Hrvatskoj odnosno osoba koja je državljanin Republike Hrvatske dostavlja izjavu s ovjerenim potpisom kod javnog bilježnika.

Središnje tijelo će izravnim pristupom putem EOJN RH obaviti dohvat dokaza za gospodarske subjekte koji imaju poslovni nastan u Republici Hrvatskoj odnosno za osobe koje su državljani Republike Hrvatske.

20.3. ako utvrdi da gospodarski subjekt nije ispunio obveze plaćanja dospjelih poreznih obveza i obveza za mirovinsko i zdravstveno osiguranje:

- u Republici Hrvatskoj, ako gospodarski subjekt ima poslovni nastan u Republici Hrvatskoj, ili

- u Republici Hrvatskoj ili u državi poslovnog nastana gospodarskog subjekta, ako gospodarski subjekt nema poslovni nastan u Republici Hrvatskoj.

Iznimno, središnje tijelo neće isključiti gospodarskog subjekta iz postupka javne nabave ako mu sukladno posebnom propisu plaćanje obveza nije dopušteno ili mu je odobrena odgoda plaćanja.

Način dokazivanja nepostojanje osnova za isključenje gospodarskog subjekta iz podtočke 20.3.
- Za potrebu utvrđivanja gore navedene osnove za isključenje, ponuditelj kao preliminarni dokaz ispunjava obrazac e-ESPD, Dio III: Osnove za isključenje, B: Osnove povezane s plaćanjem poreza ili doprinosa za socijalno osiguranje, za sve gospodarske subjekte u ponudi zasebno, kao i za sve podugovaratelje. 
- Središnje tijelo će prije donošenja odluke o odabiru od ponuditelja koji je podnio ekonomski najpovoljniju ponudu zatražiti ažurirani popratni dokument kojim ponuditelj dokazuje da ne postoje osnove za isključenje, osim ako već posjeduje te dokumente. U tu svrhu ponuditelj će dostaviti Potvrdu porezne uprave ili drugog nadležnog tijela u državi poslovnog nastana gospodarskog subjekta kojom se dokazuje da ne postoje osnove za isključenje iz ove podtočke.
- Ako se u državi poslovnog nastana gospodarskog subjekta, odnosno državi čiji je osoba državljanin ne izdaju gore navedeni dokumenti, gospodarski subjekt dostavlja izjavu pod prisegom ili, ako izjava pod prisegom prema pravu dotične države ne postoji, izjavu davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.

Odredbe iz podtočke 20.3. DoN odnose se i na podugovaratelje. Ako središnje tijelo utvrdi da postoji osnova za isključenje podugovaratelja, zatražit će od gospodarskog subjekta zamjenu toga podugovaratelja u primjerenom roku, ne kraćem od 5 dana.

21. Mjere za otklanjanje osnova za isključenje:

Temeljem članka 255. ZJN 2016 gospodarski subjekt kod kojeg su ostvarene osnove za isključenje iz podtočke 20.1. i 20.2. DoN može središnjem tijelu dostaviti dokaze o mjerama koje je poduzeo kako bi dokazao svoju pouzdanost bez obzira na postojanje relevantne osnove za isključenje. Poduzimanje navedenih mjera gospodarski subjekt dokazuje:

· plaćanjem naknade štete ili poduzimanjem drugih odgovarajućih mjera u cilju plaćanja naknade štete prouzročene kaznenim djelom ili propustom

· aktivnom suradnjom s nadležnim istražnim tijelima radi potpunog razjašnjenja činjenica i okolnosti u vezi s kaznenim djelom ili propustom

· odgovarajućim tehničkim, organizacijskim i kadrovskim mjerama radi sprječavanja daljnjih kaznenih djela ili propusta.

Način dokazivanja poduzetih mjera za otklanjanje osnova za isključenje gospodarskog subjekta:

- Za potrebu utvrđivanja poduzetih mjera za otklanjanje osnova za isključenje, ponuditelj kao preliminarni dokaz o mjerama koje je poduzeo ispunjava obrazac e-ESPD, Dio III: Osnove za isključenje, Odjeljak A: Osnove povezane s kaznenim presudama, dio koji se odnosi na poduzete mjere i odjeljak C: Osnove povezane s insolventnošću, sukobima interesa ili poslovnim prekršajima (u dijelu koji se odnosi na navedene osnove za isključenje -  dio vezan za samokorigiranje).

Ukoliko su poduzete određene mjere za dokazivanje pouzdanosti gospodarskog subjekta, dokazi o poduzetim mjerama tražiti će se kao ažurirani popratni dokumenti. 
Pojašnjenje:
Mjere koje je poduzeo gospodarski subjekt ocjenjuju se uzimajući u obzir težinu i posebne okolnosti kaznenog djela ili propusta te je središnje tijelo obvezno obrazložiti razloge prihvaćanja ili neprihvaćanja mjera.

Središnje tijelo neće isključiti gospodarskog subjekta iz postupka javne nabave ako je ocijenjeno da su poduzete mjere primjerene.

Gospodarski subjekt kojem je pravomoćnom presudom određena zabrana sudjelovanja u postupcima javne nabave ili postupcima davanja koncesija na određeno vrijeme nema pravo korištenja mogućnosti iz ove točke do isteka roka zabrane u državi u kojoj je presuda na snazi.

Razdoblje isključenja gospodarskog subjekta kod kojeg su ostvarene osnove za isključenje iz članka 251. stavka 1. ZJN 2016 iz postupka javne nabave je pet godina od dana pravomoćnosti presude, osim ako pravomoćnom presudom nije određeno drukčije.

Razdoblje isključenja gospodarskog subjekta kod kojeg su ostvarene osnove za isključenje iz članka 254. ZJN 2016 iz postupka javne nabave je dvije godine od dana dotičnog događaja.

IV. KRITERIJI ZA ODABIR GOSPODARSKOG SUBJEKTA 
(UVJETI SPOSOBNOSTI)
22. Ekonomska i financijska sposobnost:

Gospodarskom subjektu u posljednjih šest mjeseci nije bio blokiran račun više od tri dana neprekidno, a ukupno ne više od deset dana sveukupno za navedeno razdoblje.

Budući da izvršenje predmeta nabave podrazumijeva korištenje sredstava ponuditelja koja će naručitelji podmiriti tek 15 dana nakon zaprimanja računa, ovim dokazom ponuditelj dokazuje da je solventan, odnosno da ima stabilno poslovanje te da će pravovremeno podmirivati sve obveze koje će imati zbog ove nabave.

Način dokazivanja ekonomske i financijske sposobnosti

- Za potrebu utvrđivanja ekonomske i financijske sposobnost, ponuditelj kao preliminarni dokaz ispunjava obrazac e-ESPD, Dio IV: Kriteriji za odabir gospodarskog subjekta, B: Ekonomska i financijska sposobnost, 6) DRUGI POTENCIJALNI EKONOMSKI ILI FINANCIJSKI ZAHTJEVI.
- Središnje tijelo će prije donošenja odluke o odabiru od ponuditelja koji je podnio ekonomski najpovoljniju ponudu zatražiti ažurirani popratni dokument kojim ponuditelj dokazuje da zadovoljava kriterije za odabir gospodarskog subjekta. U tu svrhu ponuditelj će dostaviti BON 2 ili SOL 2 odnosno odgovarajući bankovni izvadak kojim se dokazuje da gospodarski subjekt u posljednjih šest mjeseci (računajući od bilo kojeg dana od početka postupka javne nabave do isteka roka za dostavu ponuda) nije imao blokiran račun više od tri dana neprekidno, a ukupno ne više od deset dana.
23. Tehnička i stručna sposobnost:

Ponuditelj mora dokazati da je u 2019. godini i u posljednje tri godine koje joj prethode izvršio minimalno jednu glavnu isporuku robe iste ili slične predmetu nabave, kojom se osigurava da gospodarski subjekt ima potrebno iskustvo, a osobito dovoljnu razinu iskustva za izvršenje ugovora o javnoj nabavi. 

Ponuditelj mora dokazati da je u navedenom periodu izvršio isporuku iste ili slične robe minimalne vrijednosti od 5.000.000,00 kuna (bez PDV-a) (vrijednost se dokazuje kumulativno s najviše tri ugovora).
Pod isporukom robe slične predmetu nabave smatra se isporuka tekućih naftnih goriva.

Način dokazivanja:

- Za potrebu utvrđivanja tehničke i stručne sposobnost, ponuditelj kao preliminarni dokaz ispunjava obrazac ESPD, Dio IV.: Kriteriji za odabir gospodarskog subjekta, Odjeljak C: Tehnička i stručna sposobnost, u tablici broj 1B.
- Središnje tijelo će prije donošenja odluke o odabiru od ponuditelja koji je podnio ekonomski najpovoljniju ponudu zatražiti ažurirani popratni dokument, a ponuditelj će sukladno članku 268. stavak 1. točka 2. ZJN 2016, dostaviti popis glavnih isporuka robe izvršenih u 2019. godini i tijekom tri godine koje prethode toj godini. Popis sadrži vrijednost robe, datum izvršenja te naziv druge ugovorne strane.
Uvjeti sposobnosti u slučaju zajednice gospodarskih subjekata:

U slučaju zajednice gospodarskih subjekata Središnje tijelo će prihvatiti uvjet ekonomske i financijske te tehničke i stručne sposobnosti od bilo kojeg člana zajednice gospodarskih subjekata.  
24. Oslanjanje na sposobnost drugih subjekata:
Gospodarski subjekt može se u postupku javne nabave, radi dokazivanja ispunjavanja kriterija za odabir gospodarskog subjekta iz točaka 22. i 23. DoN, osloniti na sposobnost drugih subjekata bez obzira na pravnu prirodu njihova međusobnog odnosa.

Središnje tijelo obvezno je, sukladno pododjeljcima 1. – 3. Odjeljka C, Poglavlja 4., Glave III. Dijela drugog ZJN 2016, provjeriti ispunjavaju li drugi subjekti na čiju se sposobnost gospodarski subjekt oslanja relevantne kriterije za odabir gospodarskog subjekta te postoje li osnove za njihovo isključenje.

Središnje tijelo će od gospodarskog subjekta zahtijevati da zamijeni subjekt na čiju se sposobnost oslonio radi dokazivanja kriterija za odabir ako, na temelju provjere iz prethodnog stavka ove točke, utvrdi da kod tog subjekta postoje osnove za isključenje ili da ne udovoljava relevantnim kriterijima za odabir gospodarskog subjekta.

Zajednica gospodarskih subjekata može se osloniti na sposobnost članova zajednice ili drugih subjekata pod gore navedenim uvjetima.

Način dokazivanja
- Za potrebu utvrđivanja oslanja li se gospodarski subjekt na sposobnost drugih gospodarskih subjekata radi dokazivanja ispunjavanja kriterija za odabir gospodarskog subjekta, ponuditelj kao preliminarni dokaz ispunjava e-ESPD, Dio II: Podaci o gospodarskom subjektu, Odjeljak C: Podaci o oslanjanju na sposobnosti drugih subjekata.
V. EUROPSKA JEDINSTVENA DOKUMENTACIJA O NABAVI 

(European Single Procurement Document – ESPD)
25. Pojam, oblik i dostava:

Gospodarski subjekt je obvezan u svojoj ponudi dostaviti Europsku jedinstvenu dokumentaciju o nabavi (European Single Procurement Document – ESPD) koja je ažurirana formalna izjava gospodarskog subjekta te služi kao preliminarni dokaz umjesto potvrda koje izdaju tijela javne vlasti ili treće strane, a kojima se potvrđuje da taj gospodarski subjekt:

- nije u jednoj od situacija zbog koje se gospodarski subjekt isključuje ili može isključiti iz postupka javne nabave (osnove za isključenje) - točka 20. DoN.

-  ispunjava tražene kriterije za odabir gospodarskog subjekta - točaka 22. i 23. DoN.

- može dostaviti dokumente iz točaka 20. i 21. (ukoliko je primjenjivo) te točaka 22. i 23. DoN.
Gospodarski subjekt dostavlja e-ESPD obrazac – elektronička verzija e-ESPD obrasca u .xml formatu, koji se nalazi na Elektroničkom oglasniku javne nabave Republike Hrvatske, zajedno sa ostalom dokumentacijom. Upute za e-ESPD obrazac ponuditelji mogu pronaći na internetskoj stranici: https://help.nn.hr/support/solutions/articles/12000043401--kreiranje-e-espd-odgovora-ponuditelji-natjecatelji
Gospodarski subjekt koji samostalno podnosi ponudu, nema podugovaratelja i ne oslanja se na sposobnost drugih gospodarskih subjekata, u ponudi dostavlja samo jedan e-ESPD obrazac.
Ako gospodarski subjekt samostalno podnosi ponudu, ali se oslanja na sposobnost drugog subjekta, obvezan je u ponudi dostaviti e-ESPD obrazac za sebe i e-ESPD obrazac za svakog gospodarskog subjekta na čiju se sposobnost oslanja.

U slučaju zajednice gospodarskih subjekata svi članovi zajednice gospodarskih subjekata obavezni su dostaviti zasebni e-ESPD obrazac.
Ako gospodarski subjekt za izvršenje dijela ugovora angažira jednog ili više podugovaratelja na čiju se sposobnost ne oslanja, obvezan je za svakog podugovaratelja u ponudi dostaviti zasebni e-ESPD obrazac kojim potvrđuje da svaki podugovaratelj nije u jednoj od situacija zbog koje se gospodarski subjekt isključuje ili može isključiti iz postupka javne nabave (osnove za isključenje) sukladno podtočki 20.3.  DoN.
U europskoj jedinstvenoj dokumentaciji o nabavi navode se izdavatelji popratnih dokumenata te ona sadržava izjavu da će gospodarski subjekt moći, na zahtjev i bez odgode, središnjem tijelu dostaviti te dokumente.

Ako središnje tijelo može dobiti popratne dokumente izravno, pristupanjem bazi podataka, gospodarski subjekt u europskoj jedinstvenoj dokumentaciji o nabavi navodi podatke koji su potrebni u tu svrhu, npr. internetska adresa baze podataka.
Dodatne upute za popunjavanje e-ESPD obrasca

Popunjeni e-ESPD obrazac ne mora biti potpisan niti ovjeren. 
U Dijelu II podatci pod A: Podaci o gospodarskom subjektu, Opće informacije, kod navođenja podataka o tome je li gospodarski subjekt mikropoduzeće, malo ili srednje poduzeće, podatak se unosi sukladno napomeni u obrascu i služi isključivo u statističke svrhe.

U Dijelu II. podatci pod A: Podaci o gospodarskom subjektu, Oblik sudjelovanja, gospodarski subjekt popunjava u slučaju zajednice gospodarskih subjekata ili sudjelovanja trećih osoba te je potrebno napisati:
-  koji član zajednice gospodarskih subjekata je odgovoran za određene zadaće, odnosno za potpisivanje ugovora o javnoj nabavi

- koji član zajednice gospodarskih subjekata je zadužen za komunikaciju sa središnjim tijelom u smislu eventualnih zahtjeva za pojašnjenje ponude, upotpunjavanja ponude, prihvata ispravka računske pogreške, dostave popratnih ažuriranih dokumenata i sl. 

U Dijelu II podatci pod B: Podaci o zastupnicima gospodarskog subjekta, ispunjavaju se imena i adrese osoba ovlaštenih za zastupanje gospodarskog subjekta, koji dostavlja e-ESPD obrazac za potrebe konkretnog postupka nabave.

U Dijelu II. podatci pod C: Podaci o oslanjanju na sposobnosti drugih subjekata, Oslanjanje, ponuditelji su dužni navesti oslanjaju li se na sposobnost drugih subjekata te, ukoliko se oslanja navesti u toj rubrici i podatak o nazivu i sjedištu/adresi subjekta na čiju se sposobnost oslanja kao i naznaku relevantnog uvjeta sposobnosti iz dokumentacije o nabavi glede kojeg se ponuditelj oslanja na tog gospodarskog subjekta navođenjem relevantne točke dokumentacije o nabavi. 

U ovom dijelu navode se svi subjekti na čiju se sposobnost ponuditelj oslanja, neovisno o tome radi li se podugovarateljima ili trećim subjektima.

U Dijelu II. podatci pod D: Podaci o podugovarateljima na čije se sposobnosti gospodarski subjekt ne oslanja, Podugovaranje, ponuditelji su dužni navesti podatke ukoliko je primjenjivo (naziv/tvrtku, sjedište/adresu i OIB) o podugovarateljima na čiju se sposobnost ne oslanjaju.

U Dijelu III. ponuditelji popunjavaju podatke pod A: Osnove povezane s kaznenim presudama, (ukoliko je primjenjivo mjere korigiranja) i podatke pod B: Osnove povezane s plaćanjem poreza ili doprinosa za socijalno osiguranje (sve u skladu sa zahtjevima iz točke 20. i 21. DoN).
U Dijelu IV., ponuditelj odnosno član zajednice gospodarskih subjekata ili subjekt/podugovaratelj na čiju sposobnost se oslanja dužan je ispuniti podatke pod B: Ekonomska i financijska sposobnost, 6) DRUGI POTENCIJALNI EKONOMSKI ILI FINANCIJSKI ZAHTJEVI i podatke pod C: Tehnička i stručna sposobnost, u tablici broj 1B (sve u skladu sa zahtjevima iz točaka 22. i 23. DoN).
Provjera:

Središnje tijelo može u bilo kojem trenutku tijekom postupka javne nabave, ako je to potrebno za pravilno provođenje postupka, provjeriti informacije navedene u europskoj jedinstvenoj dokumentaciji o nabavi kod nadležnog tijela za vođenje službene evidencije o tim podacima (npr. kaznena evidencija) sukladno posebnom propisu i zatražiti izdavanje potvrde o tome, uvidom u popratne dokumente ili dokaze koje već posjeduje, ili izravnim pristupom elektroničkim sredstvima komunikacije besplatnoj nacionalnoj bazi podataka na jeziku iz članka 280. stavka 2. ZJN 2016.
Ako se ne može obaviti provjera ili ishoditi potvrda iz prethodnog stavka, središnje tijelo može zahtijevati od gospodarskog subjekta da u primjerenom roku, ne kraćem od pet dana, dostavi sve ili dio popratnih dokumenata ili dokaza.

Središnje tijelo će zatražiti, prije donošenja odluke u ovom postupku javne nabave, od ponuditelja koji je podnio ekonomski najpovoljniju ponudu da u primjerenom roku, ne kraćem od pet dana, dostavi ažurirane popratne dokumente u skladu s točkama 20. do 24. DoN, osim ako već posjeduje te dokumente.

Ažurirani popratni dokument je svaki dokument u kojem su sadržani podaci važeći, odgovaraju stvarnom činjeničnom stanju u trenutku dostave središnjem tijelu te dokazuju ono što je gospodarski subjekt naveo u e-ESPD-u.

Smatra se da središnje tijelo posjeduje ažurirane popratne dokumente ako istima ima izravan pristup elektroničkim sredstvima komunikacije putem besplatne nacionalne baze podataka na hrvatskom jeziku ili putem EOJN RH.

Ako se pristup bazama podataka obavlja putem EOJN RH, isti generira izvještaj s podacima u vezi s ažuriranim popratnim dokumentima.

Ažurirane popratne dokumente natjecatelji ili ponuditelji mogu dostaviti u neovjerenoj preslici elektroničkim sredstvima komunikacije ili na drugi dokaziv način.

Neovjerenom preslikom smatra se i neovjerena preslika elektroničke isprave na papiru.

U svrhu dodatne provjere informacija središnje tijelo može zatražiti dostavu ili stavljanje na uvid izvornika ili ovjerenih preslika jednog ili više traženih dokumenata.

Središnje tijelo može pozvati gospodarske subjekte da nadopune ili objasne dokumente zaprimljene sukladno točkama 20. do 24. DoN.
Ako ponuditelj koji je podnio ekonomski najpovoljniju ponudu ne dostavi ažurne popratne dokumente u ostavljenom roku ili njima ne dokaže da ispunjava uvjete iz točaka 20. do 24. DoN, središnje tijelo obvezno je odbiti ponudu tog ponuditelja te postupiti sukladno članku 263. stavku 1. ZJN 2016 u odnosu na ponuditelja koji je podnio sljedeću najpovoljniju ponudu ili poništiti postupak javne nabave, ako postoje razlozi za poništenje.
VI. PODATCI O PONUDI

26. Sadržaj i način izrade ponude:

Ponuda se zajedno s pripadajućom dokumentacijom izrađuje na hrvatskom jeziku i latiničnom pismu. 

Ponuda je izjava volje ponuditelja u pisanom obliku da će isporučiti robu, u skladu s uvjetima i zahtjevima iz DoN. 

Pri izradi ponude ponuditelj se mora pridržavati zahtjeva i uvjeta iz DoN te ne smije mijenjati ni nadopunjavati tekst dokumentacije o nabavi.

Ponuda se dostavlja elektroničkim sredstvima komunikacije. 

U roku za dostavu ponude ponuditelj može izmijeniti svoju ponudu ili od nje odustati.

Ako ponuditelj tijekom roka za dostavu ponuda mijenja ponudu, smatra se da je ponuda dostavljena u trenutku dostave posljednje izmjene ponude. Nakon isteka roka za dostavu ponuda, ponuda se ne smije mijenjati. 

Ponuda obvezuje ponuditelja do isteka roka valjanosti ponude, a na zahtjev središnjeg tijela ponuditelj može produžiti rok valjanosti svoje ponude.

Smatra se da ponuda dostavljena elektroničkim sredstvima komunikacije putem EOJN RH obvezuje ponuditelja u roku valjanosti ponude neovisno o tome je li potpisana ili nije te središnje tijelo ne smije odbiti takvu ponudu samo zbog toga razloga.

PONUDA SADRŽI NAJMANJE:

1. Uvez ponude
2. Popunjen e-ESPD za ponuditelja, a u slučaju zajednice gospodarskih subjekata e-ESPD za svakog pojedinog člana zajednice gospodarskih subjekata

3. Popunjen e-ESPD za svakog podugovaratelja i za svaki gospodarski subjekt na čiju se sposobnost oslanja ponuditelj ili zajednica gospodarskih subjekata sukladno ovoj DoN, ukoliko je primjenjivo

4. Popunjen troškovnik

5. Jamstvo za ozbiljnost ponude (pogledati sljedeću točku ove DoN u dijelu koji se odnosi na dijelove ponude koji se ne mogu dostaviti putem Elektroničkog oglasnika javne nabave Republike Hrvatske)  

6. Dokaz o uplaćenom jamstvu za ozbiljnost ponude skeniran i priložen uz elektroničku ponudu (u slučaju novčanog pologa). U slučaju dostave jamstva u obliku zadužnice/bjanko zadužnice nije potrebno dostaviti dokaz o uplati jamstva za ozbiljnost ponude
7. Izjava o roku isporuke
8. Dokaz o važećoj cijeni lož-ulja na dan objave Obavijesti o nadmetanju u Elektroničkom oglasniku javne nabave Republike Hrvatske.
U slučaju dostave jamstva u obliku zadužnice/bjanko zadužnice (točka 5.) nije potrebno dostaviti dokaz o uplati jamstva za ozbiljnost ponude (točka 6.).

Traženo jamstvo za ozbiljnost ponude koje u ovom trenutku nije moguće slati i primati kao elektronički dokument, zainteresirani gospodarski subjekt u roku za dostavu ponuda, dostavlja naručitelju u zatvorenoj poštanskoj omotnici na adresu za dostavu ponuda te takva omotnica sadrži sve tražene podatke, s dodatkom „dio/dijelovi ponude koji se dostavlja/ju odvojeno“.
27. Način elektroničke dostave ponude:

Sukladno članku 68. stavku 2. ZJN 2016 u ovom postupku javne nabave obvezna je elektronička dostava ponuda. 

Elektronička dostava ponuda provodi se putem Elektroničkog oglasnika javne nabave Republike Hrvatske, vezujući se na elektroničku obavijest o nadmetanju te na elektronički pristup dokumentaciji o nabavi. 

Središnje tijelo otklanja svaku odgovornost vezanu uz mogući neispravan rad Elektroničkog oglasnika javne nabave Republike Hrvatske (u nastavku: Oglasnik), zastoj u radu Oglasnika ili nemogućnost zainteresiranoga gospodarskog subjekta da ponudu u elektroničkom obliku dostavi u danome roku putem Oglasnika.

Detaljne upute vezane za elektroničku dostavu ponuda dostupne su na stranicama Elektroničkog oglasnika javne nabave, na adresi https://eojn.nn.hr/Oglasnik/.

Postupanje u slučaju nedostupnosti EOJN RH propisano je člancima 32.- 42. Pravilnika o dokumentaciji o nabavi te ponudi u postupcima javne nabave.

Ako tijekom razdoblja od četiri sata prije isteka roka za dostavu zbog tehničkih ili drugih razloga na strani EOJN RH isti nije dostupan, rok za dostavu ne teče dok traje nedostupnost, odnosno dok središnje tijelo produlji rok za dostavu sukladno članku 240. stavku 3. ZJN 2016.
Dijelovi ponude koji se ne mogu dostaviti putem Elektroničkog oglasnika javne nabave Republike Hrvatske, dostavljaju se u zatvorenoj omotnici na adresu:

Osječko-baranjska županija, Služba za javnu nabavu, Kapucinska 40/II, 31000 Osijek.
Na omotnici mora biti naznačeno:
- na prednjoj strani:  

OSJEČKO-BARANJSKA ŽUPANIJA

SLUŽBA ZA JAVNU NABAVU

Kapucinska 40/II

31000 OSIJEK
Ev. br. nabave: NVV 2-19
Predmet nabave: Nabava lož-ulja za osnovne i srednje škole 

Osječko-baranjske županije
„Dio/dijelovi ponude koji se dostavljaju odvojeno“
››NE OTVARAJ‹‹

- na poleđini:
NAZIV I ADRESA PONUDITELJA/ZAJEDNICE GOSPODARSKIH SUBJEKATA
Dijelovi ponude koji se ne mogu dostaviti putem Elektroničkog oglasnika javne nabave moraju na gore naznačenu adresu stići do roka za dostavu ponuda. U slučaju da odvojeni dijelovi ponude ne stignu na naznačenu adresu do isteka roka za dostavu ponuda, ponuda zaprimljena bez propisanih odvojenih dijelova odbaciti će se kao nepravilna.
28. Varijante ponuda:

Varijante ponuda nisu dopuštene.

29. Način određivanja cijene ponude:
Cijena je promjenjiva za vrijeme trajanja okvirnog sporazuma. 

U troškovnik gospodarski subjekt upisuje jediničnu cijenu za lož-ulje uz uporabu Platts kotacije (službena kotacija raspona cijena naftnih derivata koji odgovaraju europskim standardima kvalitete na europskom tržištu) i tečaja važećeg na dan objave Obavijesti o nadmetanju u Elektroničkom oglasniku javne nabave Republike Hrvatske izračunatu prema sljedećoj jednadžbi:  

· PC = prodajna cijena u HRK/l (tri decimalna mjesta); 

· CIF Med = srednja dnevna burzovna cijena naftnih derivata u USD/t objavljena u 'Platt’s European Marketscan' (službena kotacija raspona cijena naftnih derivata koji odgovaraju europskim standardima kvalitete na europskom tržištu); 

· T = srednji dnevni tečaj u HRK/USD (šest decimalnih mjesta) koji objavljuje Hrvatska narodna banka za dan za koji je objavljena srednja dnevna burzovna cijena naftnih derivata (CIF Med); 

· i = dnevni podaci: i=1, 2, 3, ..., n; 

· n = broj objavljenih srednjih dnevnih burzovnih cijena naftnih derivata (CIF Med) unutar obračunskog razdoblja; 

· ρ = gustoća naftnog derivata (ρ=0,845 kg/l za plinska ulja); 

· P = premija prodavatelja (izražena u HRK/l na tri decimalna mjesta) 

Na cijenu se dodaju iznosi za trošarine i PDV, u skladu sa zakonskim aktima. 

Promjena cijena: Cijene naftnih derivata mijenjaju se svakih sedam dana. Dan primjene novih cijena naftnih derivata je utorak u 0,01 sati. Cijene naftnih derivata obračunavaju se posljednjeg radnog dana koji prethodi danu primjene (dan obračuna). 

U koliko ponuda ponuditelja bude odabrana na nadmetanju za daljnje izračunavanje cijene se koriste prosjek prosjeka dnevnih umnožaka srednje vrijednosti kotacija objavljenih u »PLATT's EUROPEAN MARKETSCAN« na paritetu CIF Med (Genova/Lavera), Gasoil 0.1% (za EURO LUEL) i srednjeg tečaja HNB HRK/USD, objavljene u tjednu koji prethodi tjednu isporuke. U obračun se uzima tečaj samo za one dane za koje postoje kotacije.

Premija navedena u troškovniku fiksna je i nepromjenjiva za vrijeme trajanja okvirnog sporazuma. 

Ponuditelj je dužan Upravnom odjelu za prosvjetu, kulturu, šport i tehničku kulturu Osječko-baranjske županije dostaviti obračun novih cijena u pisanom obliku na dan promjene cijena naftnih derivata zaključno do 15,00 sati.

U ponudi je potrebno dostaviti dokaz o važećoj cijeni lož-ulja na dan objave Obavijesti o nadmetanju u Elektroničkom oglasniku javne nabave Republike Hrvatske.

U cijenu ponude su uračunati svi troškovi uključujući i prijevoz na lokaciju korisnika, bez poreza na dodanu vrijednost, koji se iskazuje zasebno iza cijene ponude.

U koliko ponuditelj odobri popust, a s obzirom da se radi o promjenjivoj cijeni, mora ga iskazati u troškovniku. Također, prilikom svakog ispostavljenog računa isporučitelj je obvezan vidljivo iskazati jediničnu cijenu po litri, popust u apsolutnom iznosu, iznos poreza i ukupnu cijenu sa porezom.
U slučaju pojavljivanja razlike između planirane okvirne potrošnje sa stvarno potrošenim količinama, odabrani ponuditelj neće obračunavati nikakve naknade za odstupanje ili slične troškove.
30. Valuta ponude:

Cijena ponude izražava se u hrvatskim kunama.
31. Kriterij za odabir ponude:
Temeljem članka 283. ZJN 2016, kriterij za odabir ponude u ovom postupku javne nabave je ekonomski najpovoljnija ponuda.

Kao kriteriji za odabir ekonomski najpovoljnije ponude određuje se:
1. Financijski kriterij – Cijena ponude (CP) - 90%

2. Nefinancijski kriterij – Rok isporuke (RI) - 10%

Radi lakšeg računanja svakom kriteriju prema njegovom relativnom značaju dodijeliti će se maksimalni broj bodova (zaokruženo na dvije decimale):

· Cijena iskazana u ponudi koja se ocjenjuje čini 90 bodova 

· Rok isporuke čini 10 bodova
Formula po kojoj se izračunava ekonomski najpovoljnija ponuda je:

T = C + RI
T = ukupan broj bodova

C = broj bodova koji je ponuda dobila za ponuđenu cijenu

RI = broj bodova koji je ponuda dobila za ponuđeni rok isporuke

A. Financijski kriterij – Cijena ponude

Maksimalni broj bodova koji ponuditelj može dobiti prema ovom kriteriju je 90. Maksimalni broj bodova dodijelit će se ponudi s najnižom cijenom. Ovisno o najnižoj cijeni ponude ostale ponude će dobiti manji broj bodova, sukladno slijedećoj formuli:

C = NC/CP * 90
C – broj bodova koji je ponuda dobila za ponuđenu cijenu 

NC – najniža cijena ponuđena u postupku nabave

CP – cijena ponude koja je predmet ocjene

90 – maksimalni broj bodova

U cijenu moraju biti uračunati svi troškovi.

Obzirom da naručitelj ne može koristiti pravo na pretporez, uspoređivat će se cijene ponuda s porezom na dodanu vrijednost

B. Nefinancijski kriteriji – Rok isporuke 

Rok isporuke izražava se u satima.

Ponuditelj u ponudi dostavlja Izjavu o roku isporuke (Prilogu 5. DoN). 

Maksimalni broj bodova dodijelit će se ponudi u kojoj je iskazan najkraći rok isporuke.
Ovisno o najkraćem roku isporuke ostale ponude će dobiti manji broj bodova sukladno slijedećoj formuli:

RI = NRI/RIP * 10
RI – broj bodova koji je ponuda dobila za ponuđeni rok isporuke
RIP – rok isporuke ponude koja je predmet ocjene

NRI – najkraći rok isporuke ponuđen u postupku nabave

10 – maksimalni broj bodova

Rok isporuke ne smije biti duži od 96 sati od zaprimanja narudžbenice. 
Ukoliko ponuditelj u ponudi ne dostavi traženu Izjavu, prilikom pregleda i ocjene ponude smatrat će se da je ponudio rok isporuke od 96 sati od zaprimanja narudžbenice i ponuda neće biti odbijena.
32. Jezik i pismo na kojem se izrađuje ponuda:
Ponuda se izrađuje na hrvatskom jeziku i latiničnom pismu. Dokumenti iz ponude mogu biti i na nekom drugom jeziku, ali se u tom slučaju obavezno prilaže i prijevod na hrvatskom jeziku (ne mora biti izrađen od ovlaštenog sudskog tumača).
Ako je bilo koji drugi dokument ponuditelja, izdan na stranom jeziku, a ovom dokumentacijom o nabavi nije drukčije određeno, ponuditelj ga mora dostaviti zajedno s prijevodom na hrvatski jezik (odnosi se i na ažurirane popratne dokumente).

Iznimno je moguće navesti pojmove, nazive projekata ili publikacija i sl. na stranom jeziku te koristiti međunarodno priznat izričaj, odnosno tzv. internacionalizme, tuđe riječi i prilagođenice.
33. Rok valjanosti ponude:
Rok valjanosti ponude je do __________ 2019. godine. 

Ako tijekom postupka javne nabave istekne rok valjanosti ponude i jamstva za ozbiljnost ponude, središnje tijelo obvezno je prije odabira zatražiti produženje roka valjanosti ponude i jamstva od ponuditelja koji je podnio najpovoljniju ponudu u primjerenom roku ne kraćem od pet dana.
34. Ponuda dostavljena elektroničkim sredstvom komunikacije putem EOJN RH:

Smatra se da ponuda dostavljena elektroničkim sredstvima komunikacije putem EOJN RH obvezuje ponuditelja u roku valjanosti ponude neovisno o tome je li potpisana ili nije te središnje tijelo ne smije odbiti takvu ponudu samo zbog toga razloga.

VII. OSTALE ODREDBE

35. Odredbe koje se odnose na zajednicu gospodarskih subjekata:
Zajednica gospodarskih subjekata (fizičke ili pravne osobe, uključujući podružnice, ili javna tijela ili zajednice tih osoba ili tijela) je svako privremeno udruživanje gospodarskih subjekata koje na tržištu nudi izvođenje radova ili posla, isporuku robe ili pružanje usluga.

Ponuda zajednice gospodarskih subjekata mora sadržavati podatke o svakom članu zajednice gospodarskih subjekata, kako je određeno obrascem Elektroničkog oglasnika javne nabave, uz obveznu naznaku člana zajednice gospodarskih subjekata koji je ovlašten za komunikaciju sa središnjim tijelom. 

Zajednica gospodarskih subjekata može se osloniti na sposobnost članova zajednice ili drugih subjekata pod uvjetima određenim točkom 24. DoN (Članci 273. 274. 275. 276. 277. i 278. ZJN 2016.).

Središnje tijelo neposredno plaća svakom članu zajednice gospodarskih subjekata za onaj dio ugovora o javnoj nabavi koji je on izvršio, ako zajednica gospodarskih subjekata ne odredi drugačije. 

U ponudi zajednice gospodarskih subjekata mora biti navedeno koji će dio ugovora o javnoj nabavi (predmet, količina, vrijednost i postotni dio) izvršavati pojedini član zajednice gospodarskih subjekata.

U slučaju zajednice gospodarskih subjekata svi članovi zajednice gospodarskih subjekata moraju dostaviti zaseban e-ESPD i pojedinačno dokazati nepostojanje okolnosti iz točaka 20. i 21. (ukoliko je primjenjivo) DoN.

U slučaju zajednice gospodarskih subjekata u e-ESPD obrascu potrebno je ispuniti Dio II.: Podaci o gospodarskom subjektu, A: Podaci o gospodarskom subjektu, odlomak OBLIK SUDJELOVANJA, u kojem mora biti napisano:

-  koji član zajednice gospodarskih subjekata je odgovoran za određene zadaće, odnosno za potpisivanje ugovora o javnoj nabavi

- koji član zajednice gospodarskih subjekata je zadužen za komunikaciju sa središnjim tijelom u smislu eventualnih zahtjeva za pojašnjenje ponude, upotpunjavanja ponude, prihvata ispravka računske pogreške, dostave popratnih ažuriranih dokumenata i sl. 

36. Odredbe koje se odnose na podugovaratelje:
36.1. Gospodarski subjekt koji namjerava dati dio okvirnog sporazuma u podugovor obvezan je u ponudi:

- navesti koji dio okvirnog sporazuma namjerava dati u podugovor (predmet ili količina, vrijednost ili postotni udio)

- navesti podatke o podugovarateljima (naziv ili tvrtka, sjedište, OIB ili nacionalni identifikacijski broj, broj računa, zakonski zastupnici podugovaratelja)

- dostaviti europsku jedinstvenu dokumentaciju o nabavi za podugovaratelja.
Sudjelovanje podugovaratelja ne utječe na odgovornost ugovaratelja za izvršenje ugovora o javnoj nabavi.
36.2. Ugovaratelj može tijekom izvršenja okvirnog sporazuma od središnjeg tijela zahtijevati:

- promjenu podugovaratelja za onaj dio okvirnog sporazuma koji je prethodno dao u podugovor

- uvođenje jednog ili više novih podugovaratelja čiji ukupni udio ne smije prijeći 30 % vrijednosti okvirnog sporazuma bez poreza na dodanu vrijednost, neovisno o tome je li prethodno dao dio okvirnog sporazuma u podugovor ili nije

- preuzimanje izvršenja dijela okvirnog sporazuma koji je prethodno dao u podugovor.

Uz navedene zahtjeve iz ove podtočke, ugovaratelj Središnjem tijelu dostavlja podatke i dokumente sukladno podtočci 36.1. DoN za novog podugovaratelja.

36.3. Sukladno članku 221. stavak 1. ZJN 2016 podugovaratelj mora dokazati nepostojanje okolnosti iz podtočke 20.3. DoN.
36.4. Središnje tijelo ne smije odobriti zahtjev ugovaratelja:

- u slučaju iz podtočke 36.2., prve i druge alineje, ako se ugovaratelj u postupku javne nabave radi dokazivanja ispunjenja kriterija za odabir gospodarskog subjekta oslonio na sposobnost podugovaratelja kojeg sada mijenja, a novi podugovaratelj ne ispunjava iste uvjete, ili postoje osnove za isključenje

- u slučaju iz podtočke 36.2., treće alineje, ako se ugovaratelj u postupku javne nabave radi dokazivanja ispunjenja kriterija za odabir gospodarskog subjekta oslonio na sposobnost podugovaratelja za izvršenje tog dijela, a ugovaratelj samostalno ne posjeduje takvu sposobnost, ili ako je taj dio ugovora već izvršen.

Sudjelovanje podugovaratelja ne utječe na odgovornost ugovaratelja za izvršenje okvirnog sporazuma.

36.5. Podatci o imenovanim podugovarateljima (naziv ili tvrtka, sjedište, OIB ili nacionalni identifikacijski broj, broj računa, zakonski zastupnici podugovaratelja) i dijelovi ugovora koje će oni izvršavati (predmet ili količina, vrijednost ili postotni udio) su obvezni sastojci ugovora o javnoj nabavi.
Središnje tijelo je obvezno neposredno plaćati podugovarateljima, u slučaju kada se dio ugovora daje u podugovor. Ugovaratelj mora svom računu priložiti račune svojih podugovaratelja koje je prethodno potvrdio.

37. Jamstva
37.1. Jamstvo za ozbiljnost ponude:

Ponuditelj je obvezan u ponudi priložiti jamstvo za ozbiljnost ponude u obliku zadužnice ili bjanko zadužnice koja mora biti potvrđena kod javnog bilježnika i popunjena u skladu s Pravilnikom o obliku i sadržaju bjanko zadužnice i Pravilnikom o obliku i sadržaju zadužnice, bez uvećanja, sa zakonskim zateznim kamatama po stopi određenoj sukladno odredbi članka 29., stavka 2. Zakona o obveznim odnosima u iznosu od 150.000,00 kuna bez PDV-a.

U slučaju zajednice gospodarskih subjekata, traženo jamstvo za ozbiljnost ponude može dostaviti jedan član zajednice za sve ili svaki član zajednice može dostaviti jamstvo za svoj dio garancije.

Jamstvo za ozbiljnost ponude naplatit će se u slučaju odustajanja ponuditelja od svoje ponude u roku njezine valjanosti, nedostavljanja ažuriranih popratnih dokumenata sukladno članku 263. ZJN 2016, neprihvaćanja ispravka računske greške, odbijanja potpisivanja ugovora i nedostavljanja jamstva za uredno ispunjenje okvirnog sporazuma. 

Jamstvo za ozbiljnost ponude dostavlja se u izvorniku. Izvornik ne smije biti ni na koji način oštećen (bušenjem, klamanjem i sl.). 

Izvornik jamstva za ozbiljnost ponude dostavlja se odvojeno od elektroničke dostave ponude, u papirnatom obliku, poštom ili dostavom u zatvorenoj omotnici na kojoj su navedeni podaci sukladno točki 27. DoN. 

Rok valjanosti jamstva za ozbiljnost ponude mora biti sukladno roku valjanosti ponude, a gospodarski subjekt može dostaviti i jamstvo koje je duže od roka valjanosti ponude.

Ako istekne rok valjanosti ponude, središnje tijelo će tražiti od ponuditelja produženje roka valjanosti ponude i jamstva za ozbiljnost ponude sukladno tom produženom roku. 

Središnje tijelo obvezno je vratiti ponuditeljima jamstvo za ozbiljnost ponude u roku od deset dana od dana potpisivanja okvirnog sporazuma, odnosno dostave jamstva za uredno ispunjenje okvirnog sporazuma.
37.2. Jamstvo za uredno ispunjenje okvirnog sporazuma, za slučaj povrede sporazumnih obveza:

Isporučitelj je dužan nakon primitka potpisanog Okvirnog sporazuma, a najkasnije u roku od 15 dana od dana primitka potpisanog Okvirnog sporazuma, središnjem tijelu predati jamstvo za uredno ispunjenje okvirnog sporazuma u vrijednosti 10% (deset posto) ugovorenog iznosa bez poreza na dodanu vrijednost, u obliku zadužnice ili bjanko zadužnice koja mora biti potvrđena kod javnog bilježnika i popunjena u skladu s Pravilnikom o obliku i sadržaju bjanko zadužnice i Pravilnikom o obliku i sadržaju zadužnice, bez uvećanja, sa zakonskim zateznim kamatama po stopi određenoj sukladno odredbi članka 29., stavka 2. Zakona o obveznim odnosima.

U slučaju zajednice gospodarskih subjekata, traženo jamstvo za uredno ispunjenje okvirnog sporazuma može dostaviti jedan član zajednice za sve ili svaki član zajednice može dostaviti jamstvo za svoj dio garancije. 
Jamstvo za uredno ispunjenje okvirnog sporazuma naplatit će se u slučaju povrede obveza utvrđenih okvirnim sporazumom. 
U tom slučaju, središnje tijelo će takvo postupanje smatrati kao značajni nedostatak tijekom provedbe okvirnog sporazuma koje će u budućim postupcima javne nabave koristiti kao razlog isključenja tog gospodarskog subjekta iz postupka javne nabave u svemu prema odredbama članka 254. ZJN 2016. 

Neiskorišteno jamstvo središnje tijelo će vratiti isporučitelju nakon isteka okvirnog sporazuma.
37.3. Napomena:
Sukladno članku 214. stavku 4. Zakona o javnoj nabavi, neovisno o sredstvima jamstva iz ove točke koje je središnje tijelo odredilo, ponuditelj može dati novčani polog u traženom iznosu. 

U slučaju zajednice gospodarskih subjekata središnje tijelo će prihvatiti uplatu novčanog pologa jednog člana zajednice te tada uplata u opisu mora sadržavati navod o tome da je riječ o zajednici gospodarskih subjekata i navod o kojem jamstvu se radi ili da svaki član zajednice gospodarskih subjekata izvrši uplatu za svoj dio garancije.
Novčani polog može se uplatiti na: 

IBAN:HR2423600001800014000
MB:   02759489
OIB:  10383308860
RKP: 33626
Banka: Zagrebačka banka d.d. Zagreb
Korporativni centar Osijek
Ribarska 4, 31 000 Osijek
Model: HR68

Poziv na broj: 7307-OIB uplatitelja
38. Datum, vrijeme i mjesto dostave jamstva i javnog otvaranja ponuda:
Ponuditelji su dužni ponude dostaviti predajom u Elektronički oglasnik javne nabave, a dijelove ponude koji se dostavljaju odvojeno predati sukladno točkama 26. i 27. DoN zaključno do ​​_________ 2019. godine do 10:00 sati.
Javno otvaranje ponuda održat će se ​​_________ 2019. godine u 10:00 sati u prostorijama Službe za javnu nabavu, Kapucinska 40/II, Osijek.  

Javnom otvaranju ponuda smiju prisustvovati ovlašteni predstavnici ponuditelja i druge osobe.

Pravo aktivnog sudjelovanja na javnom otvaranju ponuda imaju samo članovi stručnog povjerenstva za javnu nabavu i ovlašteni predstavnici ponuditelja.

Ovlašteni predstavnici ponuditelja moraju svoje pisano ovlaštenje (Prilog 3. DoN) predati članovima Stručnog povjerenstva za javnu nabavu neposredno prije javnog otvaranja ponuda.
39. Dokumenti koji će se nakon završetka postupka javne nabave vratiti ponuditeljima:
Središnje tijelo će vratiti neodabranim ponuditeljima jamstvo za ozbiljnost ponude, odnosno izvršiti povrat novčanog pologa u roku od deset dana od dana potpisivanja okvirnog sporazuma o javnoj nabavi, odnosno od dostave jamstva za uredno ispunjenje okvirnog sporazuma o javnoj nabavi.
40. Uvjeti za izvršenje ugovora:
U skladu s člankom 4. stavkom 4. ZJN 2016, gospodarski subjekt obvezan je tijekom izvršenja pojedinačnog ugovora o javnoj nabavi, temeljem okvirnog sporazuma, pridržavati se primjenjivih obveza u području prava okoliša, socijalnog i radnog prava, uključujući kolektivne ugovore, a osobito obvezu isplate ugovorene plaće, ili odredaba međunarodnog prava okoliša, socijalnog i radnog prava navedenim u Prilogu XI. ZJN 2016.
41. Prijedlog okvirnog sporazuma o javnoj nabavi (Posebni uvjeti za izvršenje okvirnog sporazuma):
Prijedlog okvirnog sporazuma je sastavni dio Dokumentacije o nabavi (Prilog 4.).

Nakon proteka roka mirovanja središnje tijelo će pozvati odabranog ponuditelja da potpiše okvirni sporazum ili mu isti proslijediti na potpis, ovisno o dogovoru. Sporazumne strane su dužne potpisati okvirni sporazum o javnoj nabavi u roku od 30 dana od dana izvršnosti odluke o odabiru. U slučaju da odabrani ponuditelj ne ispuni navedenu obvezu, središnje tijelo će smatrati kako je ponuditelj odbio potpisati okvirni sporazum i naplatiti jamstvo za ozbiljnost ponude temeljem članka 214. stavka 1. točke 1. ZJN 2016.

42. Izmjena okvirnog sporazuma:

Središnje tijelo smije izmijeniti okvirni sporazum o javnoj nabavi tijekom njegova trajanja bez provođenja novog postupka javne nabave samo u skladu s odredbama članaka 316. – 320. ZJN 2016.
43. Navod o primjeni trgovačkih običaja (uzanci):
Trgovački običaji (uzance) neće se primjenjivati.

44. Rok za donošenje odluke o odabiru:
Rok za donošenje odluke o odabiru ili odluke o poništenju postupka javne nabave iznosi najduže 60 dana od isteka roka za dostavu ponuda.

Sukladno članku 301. stavku 5. točki 2. ZJN 2016 Odluku o odabiru ili odluku o poništenju središnje tijelo će bez odgode dostaviti svakom ponuditelju putem EOJN RH.

Dostava odluke o odabiru ili odluke o poništenju postupka javne nabave smatra se dostavljenom istekom dana javne objave.

45. Rok, način i uvjeti plaćanja:
Isporučitelj dostavlja račun za isporučeno lož-ulje svakoj školi na njenu adrese te rekapitulaciju svih računa za sve škole Središnjem tijelu na adresu: Osječko-baranjska županija, Upravni odjel za prosvjetu, kulturu, šport i tehničku kulturu, Osijek, Županijska 4.

Središnje tijelo će izvršenu isporuku platiti u roku od 15 dana od dana zaprimanja računa.

Ugovoreni iznos na prethodno utvrđen način platiti će se na IBAN isporučitelja (podugovaratelja/zajednice gospodarskih subjekata).
Sukladno Zakonu o elektroničkom izdavanju računa u javnoj nabavi isporučitelj je dužan izdati elektronički račun.
46. Uvjeti i zahtjevi koji moraju biti ispunjeni sukladno posebnim propisima ili stručnim pravilima:

· Dozvola za obavljanje energetske djelatnosti trgovine na veliko naftnim derivatima koju je gospodarskom subjektu izdala Hrvatska energetska regulatorna agencija (HERA) sukladno odredbama Zakona o tržištu nafte i naftnih derivata i odredbama Zakona o energiji.
· Suglasnost Ministarstva gospodarstva za obavljanje djelatnosti trgovine na veliko i trgovine s trećim zemljama za naftne derivate (loživim uljima) sukladno odredbama Uredbe o uvjetima za obavljanje trgovine na veliko i trgovine s trećim zemljama za određenu robu.
U svrhu dokazivanja ispunjenja uvjeta propisanih posebnim zakonom ili stručnim pravilima odabrani ponuditelj je dužan dostaviti središnjem tijelu presliku navedenog dokumenta nakon izvršnosti odluke o odabiru, a prije potpisa okvirnog sporazuma o javnoj nabavi.
Ukoliko najpovoljniji ponuditelj do potpisa okvirnog sporazuma ne dostavi potrebnu presliku smatrat će se da je odustao od svoje ponude te će središnje tijelo, sukladno članku 214. stavak 1. točka 1. ZJN 2016, naplatiti jamstvo za ozbiljnost ponude i postupiti sukladno članku 307. stavku 7. ZJN 2016.
47. Rok za izjavljivanje žalbe na dokumentaciju o nabavi te naziv i adresa žalbenog tijela:

Pravo na žalbu ima svaki gospodarski subjekt koji ima ili je imao pravni interes za dobivanje okvirnog sporazuma i koji je pretrpio ili bi mogao pretrpjeti štetu od navodnoga kršenja subjektivnih prava.

Pravo na žalbu ima i središnje tijelo državne uprave nadležno za politiku javne nabave i nadležno državno odvjetništvo. 

Žalba se izjavljuje Državnoj komisiji za kontrolu postupaka javne nabave, Koturaška cesta 43/IV, 10000 Zagreb, u pisanom obliku. 

Žalba se dostavlja neposredno, putem ovlaštenog davatelja poštanskih usluga ili elektroničkim sredstvima komunikacije putem međusobno povezanih informacijskih sustava Državne komisije i EOJN RH.

Žalitelj je obvezan primjerak žalbe dostaviti Središnjem tijelu u roku za žalbu.

Kad je žalba upućena putem ovlaštenog davatelja poštanskih usluga, dan predaje ovlaštenom davatelju poštanskih usluga smatra se danom predaje Državnoj komisiji, odnosno središnjem tijelu.

Žalba koja nije dostavljena središnjem tijelu u roku žalbe smatra se nepravodobnom.

Žalba se izjavljuje u roku od deset dana, i to od dana:

1. objave poziva na nadmetanje, u odnosu na sadržaj poziva ili DoN
2. objave obavijesti o ispravku, u odnosu na sadržaj ispravka

3. objave izmjene DoN, u odnosu na sadržaj izmjene DoN
4. otvaranja ponuda u odnosu na propuštanje Središnjeg tijela da valjano odgovori na pravodobno dostavljen zahtjev dodatne informacije, objašnjenja ili izmjene DoN te na postupak otvaranja ponuda

5. primitka odluke o odabiru ili poništenju, u odnosu na postupak pregleda, ocjene i odabira ponuda, ili razloge poništenja.

Žalitelj koji je propustio izjaviti žalbu u određenoj fazi otvorenog postupka javne nabave sukladno prednje navedenom, nema pravo na žalbu u kasnijoj fazi postupka za prethodnu fazu. 

Žalba obvezno sadržava podatke navedene u članku 420., stavku 1. ZJN 2016.

48. Drugi podatci koje naručitelj smatra potrebnima:
48.1. Središnje tijelo može izmijeniti ili dopuniti DoN do isteka roka za dostavu ponuda 
Gospodarski subjekt može zahtijevati dodatne informacije, objašnjenja ili izmjene u vezi s DoN tijekom roka za dostavu ponuda.

Zahtjev je pravodoban ako je dostavljen najkasnije tijekom osmog dana prije roka određenog za dostavu ponuda.
Pod uvjetom da je zahtjev dostavljen pravodobno, središnje tijelo obvezno je odgovor, dodatne informacije i objašnjenja bez odgode, a najkasnije tijekom šestog dana prije roka određenog za dostavu ponuda staviti na raspolaganje na isti način i na istim internetskim stranicama kao i osnovnu DoN, bez navođenja podataka o podnositelju zahtjeva.

Središnje tijelo obvezno je produžiti rok za dostavu ponuda u sljedećim slučajevima:

- ako dodatne informacije, objašnjenja ili izmjene u vezi s DoN, iako pravodobno zatražene od strane gospodarskog subjekta, nisu stavljene na raspolaganje najkasnije tijekom šestog dana prije roka određenog za dostavu

- ako je DoN značajno izmijenjena

- ako EOJN RH nije bio dostupan u slučaju iz članka 239.  ZJN 2016.

U slučajevima iz alineje 1. i 2. prethodnoga stavka, središnje tijelo produljuje rok za dostavu razmjerno važnosti dodatne informacije, objašnjenja ili izmjene, a najmanje za deset dana od dana slanja ispravka poziva na nadmetanje, a u slučaju iz alineje 3. središnje tijelo produljuje rok za dostavu za najmanje četiri dana od dana slanja ispravka poziva na nadmetanje.
U slučaju iz alineje 3. ove točke, Središnje tijelo produljuje rok za dostavu za najmanje četiri dana od dana slanja ispravka poziva na nadmetanje.

Središnje tijelo nije obvezno produljiti rok za dostavu ako dodatne informacije, objašnjenja ili izmjene nisu bile pravodobno zatražene ili ako je njihova važnost zanemariva za pripremu i dostavu prilagođenih ponuda.

Središnje tijelo obvezno je o svakom produženju roka obavijestiti sve gospodarske subjekte na dokaziv način.

48.2. Dopune, pojašnjenja i nužne informacije sukladno članku 293. ZJN 2016:

Sukladno članku 293. Zakona o javnoj nabavi, ako su informacije ili dokumentacija koje je trebao dostaviti gospodarski subjekt nepotpuni ili pogrešni ili se takvima čine ili ako nedostaju određeni dokumenti, središnje tijelo može, poštujući načela jednakog tretmana i transparentnosti, zahtijevati od dotičnih gospodarskih subjekata da dopune, razjasne, upotpune ili dostave nužne informacije ili dokumentaciju u primjerenom roku ne kraćem od pet dana. 

Takvo postupanje ne smije dovesti do pregovaranja u vezi s kriterijem za odabir ponude ili ponuđenim predmetom nabave. 

Središnje tijelo će dopunjavanje, pojašnjenje i/ili upotpunjavanje ponude zatražiti putem sustava EOJN RH modul Pojašnjenja/upotpunjavanje elektronički dostavljenih ponuda.

Ponudbeni list, troškovnik i jamstvo za ozbiljnost ponude ne smatraju se određenim dokumentima koji nedostaju u smislu članka 293. ZJN 2016 te središnje tijelo ne smije zatražiti ponuditelja da iste dostavi tijekom pregleda i ocjene ponuda.

49. Tajnost podataka:
Temeljem članka 52. stavka 1. ZJN 2016 gospodarski subjekt u postupku javne nabave smije na temelju zakona, drugog propisa ili općeg akta određene podatke označiti tajnom, uključujući tehničke ili trgovinske tajne te povjerljive značajke ponude.

Ako je gospodarski subjekt neke podatke označio tajnima, obvezan je navesti pravnu osnovu na temelju koje su ti podaci označeni tajnima.

Gospodarski subjekt ne smije označiti tajnom: cijenu ponude, troškovnik, katalog, podatke u vezi s kriterijima za odabir ponude, javne isprave, izvatke iz javnih registara te druge podatke koji se prema posebnom zakonu ili podzakonskom propisu moraju javno objaviti ili se ne smiju označiti tajnom.

Središnje tijelo ne smije otkriti podatke dobivene od gospodarskih subjekata koje su oni na temelju zakona, drugog propisa ili općeg akta označili tajnom, uključujući tehničke ili trgovinske tajne te povjerljive značajke ponuda i zahtjeva za sudjelovanje.

Dio ponude koji gospodarski subjekt na temelju zakona, drugog propisa ili općeg akta želi označiti tajnom (uključujući tehničke ili trgovinske tajne te povjerljive značajke ponuda) mora se dostaviti prilikom predaje ponude te prilikom pripreme ponude označiti tajnom i u sustavu EOJN RH-a priložiti kao zaseban dokument, odvojeno od dijelova koji se ne smatraju tajnim. 

50. Izmjena, dopuna i odustajanje od ponude:

U roku za dostavu ponude ponuditelj može izmijeniti svoju ponudu, nadopuniti je ili od nje odustati. Prilikom izmjene ili dopune ponude automatski se poništava prethodno predana ponuda što znači da se učitavanjem ("upload") nove izmijenjene ili dopunjene ponude predaje nova ponuda koja sadržava izmijenjene ili dopunjene podatke. Učitavanjem i spremanjem novog uveza ponude u EOJN RH središnjem tijelu se šalje nova izmijenjena/dopunjena ponuda.

51. Popis škola koje sudjeluju u Okvirnom sporazumu:
	Red.
br.
	NAZIV ŠKOLE
	ADRESA
	OIB

	
	
	
	

	
	
	
	

	1.
	OŠ ŠEĆERANA, ŠEĆERANA
	31300 Šećerana, Ulica žrtava Domovinskog rata 27 
	70655877361

	2.
	OŠ BUDROVCI, BUDROVCI
	31400 Đakovo,  Gupčev trg 8
	75789295679

	3.
	OŠ J. A. ĆOLNIĆA, ĐAKOVO
	31400 Đakovo, Trg N.Š. Zrinskog 4
	18161215581

	4.
	OŠ SATNICA ĐAKOVAČKA, SATNICA ĐAKOVAČKA
	31421 Satnica Đakovačka, B. J. Jelačića 6
	85892714334

	5.
	OŠ HINKA JUHNA, PODGORAČ
	31433 Podgorač, H. Juhna 8
	10613555021

	6.
	OŠ ČEMINAC, ČEMINAC
	31325 Čeminac, Kolodvorska 48
	87347858365

	7.
	OŠ JAGODNJAK, JAGODNJAK
	31324 Jagodnjak, Borisa Kidriča 57
	75291303108

	8.
	OŠ POPOVAC, POPOVAC
	31303 Popovac, V. Nazora 26
	30383685427

	9.
	OŠ ZMAJEVAC, ZMAJEVAC
	31307 Zmajevac, Sportska 2a 
	38824495088

	10.
	OŠ LUG, LUG
	31328 Lug, Školska 6
	12846967938

	11.
	OŠ "VLADIMIR NAZOR", ČEPIN
	31431 Čepin, Kalnička 17
	19124230169

	12.
	OŠ "GORJANI", GORJANI
	31422 Gorjani, Bolokan 20
	38909870307

	13.
	OŠ JOSIP KOZARAC, JOSIPOVAC PUNITOVAČKI
	31424 Punitovci, Josipovac Punitovački, Braće Banas 2
	32872583218

	14.
	OŠ BIJELO BRDO, BIJELO BRDO
	31204 Bijelo Brdo, Bijelo Brdo, N. Tesle 71
	78598666443

	15.
	OŠ ANTUNOVAC,
 ANTUNOVAC
	31216 Antunovac, Školska 15
	85288244934

	16.
	OŠ ANTE STARČEVIĆA, VILJEVO
	31531 Viljevo, Kralja Tomislava 1
	80641417214

	17.
	OŠ DARDA, DARDA
	31326 Darda, Školska 9 
	45135358340

	18.
	SŠ DALJ, DALJ
	31226 Dalj, Braće Radića 7
	42749097677


VI. PRILOZI
PRILOG 1. - TROŠKOVNIK
Troškovnik je dostupan za preuzimanje u .xlsx formatu putem Elektroničkog oglasnika javne nabave zajedno s DoN.

PRILOG 2. – ESPD
ESPD obrazac je prilog 2. DoN u doc. formatu i dostupan je za preuzimanje putem Elektroničkog oglasnika javne nabave zajedno s DoN.

PRILOG 3. – OVLAŠTENJE ZA ZASTUPANJE

(Memorandum ponuditelja) 

OSJEČKO- BARANJSKA ŽUPANIJA

PREDMET: Ovlast za zastupanje i sudjelovanje u postupku javnog otvaranja ponuda

Ovime ovlašćujemo svog predstavnika __________________________________________









(ime i prezime)

rođenog ______________________ u ____________________________ na radnom mjestu

(nadnevak rođenja)


(mjesto rođenja)

_____________________________________ da nas zastupa i sudjeluje u postupku javnog

(naziv radnog mjesta)

otvaranja ponuda u otvorenom postupku javne nabave velike vrijednosti lož-ulja za osnovne i srednje škole Osječko-baranjske županije, koje će se održati ___________ 2019. godine u 10:00 sati u prostorijama Službe za javnu nabavu, Kapucinska 40/II, Osijek.
U _____________, _________ 2019. godine.

ZA PONUDITELJA:
M.P.
_____________________________________

(ime, prezime i potpis ovlaštene osobe)

Napomena: Ovlaštenje se predaje ovlaštenim predstavnicima naručitelja prije početka javnog otvaranja ponuda.

PRILOG 4. – PRIJEDLOG  OKVIRNOG SPORAZUMA
OSJEČKO-BARANJSKA ŽUPANIJA, Osijek, Trg Ante Starčevića 2, OIB 10383308860 koju zastupa župan Ivan Anušić (u daljnjem tekstu: SREDIŠNJE TIJELO)
i

___________________________________________________________________koje zastupa direktor 
__________________________________________ (u daljnjem tekstu: ISPORUČITELJ)

sklopili su slijedeći:
OKVIRNI  SPORAZUM 

 ZA  NABAVU LOŽ-ULJA ZA OSNOVNE I

SREDNJE ŠKOLE OSJEČKO-BARANJSKE ŽUPANIJE

(broj: OS- NVV 2-19)

I. PREDMET OKVIRNOG SPORAZUMA
Članak 1.

Predmet ovoga Okvirnog sporazuma je utvrđivanje uvjeta za sklapanje pojedinačnih ugovora o javnoj nabavi lož-ulja (u daljnjem tekstu: ugovor/ugovori) između ISPORUČITELJA i 17 osnovnih i jedne srednje škole na području Osječko-baranjske županije, (u daljnjem tekstu: Naručitelja).

Ovaj Okvirni sporazum temelji se na provedenom otvorenom postupku javne nabave lož-ulja za osnovne i srednje škole Osječko-baranjske županije, evidencijski broj nabave NVV 2-19, kojeg je Osječko-baranjska županija provela kao središnje tijelo, s namjerom sklapanja okvirnog sporazuma u kojem su određeni svi uvjeti za sklapanje ugovora s jednim gospodarskim subjektom za razdoblje od dvije godine koji obvezuje sporazumne strane na izvršenje okvirnog sporazuma.
Odlukom o odabiru (KLASA:_________________, URBROJ:___________ od __.___ 2019. godine) SREDIŠNJE TIJELO je odabralo ponudu ISPORUČITELJA oznake __ od _________________2019. godine kao najpovoljniju sukladno objavljenom kriteriju za odabir te uvjetima i zahtjevima iz dokumentacije o nabavi.
Sastavni dio ovoga Okvirnog sporazuma su:

- ponudbeni list i troškovnik iz ponude odabranog ponuditelja

- popis Naručitelja s lokacijama.
Predmet nabave obuhvaća isporuku lož-ulja u spremnike na lokacije Naručitelja s popisa iz prethodnog stavka.

Količine su predviđene (okvirne), sukladno članku 4. Pravilnika o dokumentaciji o nabavi te ponudi u postupcima javne nabave, a stvarno nabavljena količina na temelju ovoga Okvirnog sporazuma može biti veća ili manja od predviđene (okvirne) količine.

Članak 2.

Ovim  Okvirnim sporazumom se utvrđuju svi uvjeti za sklapanje pojedinačnih ugovora o nabavi (dalje: pojedinačni ugovor) između Naručitelja i ISPORUČITELJA, za opskrbu lož-uljem prema količinama i specifikacijama navedenim u troškovniku i dokumentaciji o nabavi SREDIŠNJEG TIJELA, ponudi ISPORUČITELJA, te uvjetima utvrđenim ovim Okvirnim sporazumom.
II. CIJENA

Članak 3.

Cijena lož-ulja iz članka 1. ovoga Okvirnog sporazuma je:

              ________________________________________________ kn

                         PDV 25%   ________________________________________________kn

Ukupno: ________________________________________________kn

 (slovima: __________________________________________________________________)

Ukupna plaćanja bez PDV-a na temelju svih ispostavljenih računa ne smiju prelaziti procijenjenu vrijednost nabave od 5.400.000,00 kuna bez PDV-a.

Cijena je promjenjiva za vrijeme trajanja Okvirnog sporazuma.

Cijena ponude određena je uz uporabu Platts kotacije (službena kotacija raspona cijena naftnih derivata koji odgovaraju europskim standardima kvalitete na europskom tržištu) i tečaja važećeg na dan objave Obavijesti o nadmetanju u Elektroničkom oglasniku javne nabave Republike Hrvatske izračunatu prema sljedećoj jednadžbi:  
PC = [image: image5.png]



· PC = prodajna cijena u HRK/l (tri decimalna mjesta); 

· CIF Med = srednja dnevna burzovna cijena naftnih derivata u USD/t objavljena u 'Platt’s European Marketscan' (službena kotacija raspona cijena naftnih derivata koji odgovaraju europskim standardima kvalitete na europskom tržištu); 

· T = srednji dnevni tečaj u HRK/USD (šest decimalnih mjesta) koji objavljuje Hrvatska narodna banka za dan za koji je objavljena srednja dnevna burzovna cijena naftnih derivata (CIF Med); 

· i = dnevni podaci: i=1, 2, 3, ..., n; 

· n = broj objavljenih srednjih dnevnih burzovnih cijena naftnih derivata (CIF Med) unutar obračunskog razdoblja; 

· ρ = gustoća naftnog derivata (ρ=0,845 kg/l za plinska ulja); 

· P = premija prodavatelja (izražena u HRK/l na tri decimalna mjesta) 

Na cijenu se dodaju iznosi za trošarine i PDV, u skladu sa zakonskim aktima 

Cijene naftnih derivata mijenjaju se svakih sedam dana. Dan primjene novih cijena naftnih derivata je utorak u 0,01 sati. Cijene naftnih derivata obračunavaju se posljednjeg radnog dana koji prethodi danu primjene (dan obračuna). 

Za izračun promjene cijene se koriste prosjek prosjeka dnevnih umnožaka srednje vrijednosti kotacija objavljenih u »PLATT's EUROPEAN MARKETSCAN« na paritetu CIF Med (Genova/Lavera), Gasoil 0.1% (za EURO LUEL) i srednjeg tečaja HNB HRK/USD, objavljene u tjednu koji prethodi tjednu isporuke. U obračun se uzima tečaj samo za one dane za koje postoje kotacije.


Premija navedena u troškovniku fiksna je i nepromjenjiva za vrijeme trajanja okvirnog sporazuma.

Ukoliko ISPORUČITELJ odobri popust, a s obzirom da se radi o promjenjivoj cijeni, mora prilikom svakog ispostavljenog računa iskazati jediničnu cijenu po litri, popust u apsolutnom iznosu, iznos poreza i ukupnu cijenu sa porezom.

ISPORUČITELJ ne može tražiti predujam niti sredstva osiguranja plaćanja. 


Na zakašnjele uplate ISPORUČITELJ ima pravo Naručiteljima obračunati zakonsku zateznu kamatu od dana dospijeća do dana plaćanja računa.


U slučaju slanja opomena, ISPORUČITELJ nema pravo na naplatu troškova opomena.

III. TRAJANJE OKVIRNOG SPORAZUMA

Članak 4.

Okvirni sporazum se sklapa za razdoblje od dvije godine za period od 1. siječnja 2020. godine do 31. prosinca 2021. godine, obvezuje na sklapanje ugovora o javnoj nabavi i predviđa sklapanje jednog ugovora o javnoj nabavi tijekom navedenog razdoblja.
Sporazum prestaje istekom roka iz stavka 1. ovoga članka, izvršenjem ili raskidom ukoliko nastupi jedan od raskidnih uvjeta iz članka 13. ovoga Okvirnog sporazuma.
IV.
SKLAPANJE POJEDINAČNIH UGOVORA
Članak 5.

             Naručitelji će s ISPORUČITELJEM u pisanom obliku sklopiti ugovore s rokom do 31. prosinca 2021. godine.

             Na temelju uvjeta iz Okvirnog sporazuma i ponude ISPORUČITELJA dostavljene prije sklapanja Okvirnog sporazuma Naručitelj će izraditi prijedlog ugovora.

             Nakon usuglašavanja svih odredbi ugovora, Naručitelj će dostaviti ISPORUČITELJU ugovor iz prethodnog stavka radi potpisa istog. ISPORUČITELJ je dužan bez odgađanja potpisati ugovor i vratiti ga Naručitelju.

             Ugovorom sklopljenim prema odredbama ovoga članka ugovorne strane ne smiju mijenjati bitne uvjete Okvirnog sporazuma.
Članak 6.

ISPORUČITELJ je dužan pisano izvijestiti SREDIŠNJE TIJELO u trenutku kada ukupna plaćanja po ovome Okvirnom sporazumu dosegnu 75% cijene iz članka 3. ovoga Okvirnog sporazuma, kao i kada ukupna plaćanja dosegnu 95% cijene iz članka 3. ovoga Okvirnog sporazuma.
Članak 7.
             ISPORUČITELJ je dužan prilikom isporuke predmeta nabave priložiti izjavu o sukladnosti na Obrascu TNG-1 u preslici, sukladno članku 21. stavku 4. Uredbe o kvaliteti tekućih naftnih goriva.
Ugovori stupaju na snagu danom potpisa ugovornih strana, a početak primjene je od 1. siječnja 2020. godine.
V. 
MJESTA I UVJETI ISPORUKE

Članak 8.

ISPORUČITELJ će predmet nabave isporučiti na lokacije Naručitelja navedene u popisu Naručitelja s lokacijama. 

Mjesta isporuke podložna su promjenama tijekom važenja ovoga Okvirnog sporazuma. Točan broj mjesta i točne lokacije utvrdit će se prilikom sklapanja ugovora. 

O svim izmjenama ISPORUČITELJ je dužan obavijestiti SREDIŠNJE TIJELO početkom sljedećeg mjeseca nakon mjeseca u kojem je nastala promjena.

ISPORUČITELJ je dužan isporučiti predmet nabave o svom trošku na mjesto isporuke, prijevoznim sredstvom koje udovoljava propisanim tehničkim uvjetima i ostalim pozitivnim propisima koji se odnose na predmet nabave.
           Isporuka predmeta nabave obavljati će se sukcesivno, sukladno potrebama Naručitelja, na temelju pisanog zahtjeva za isporukom Naručitelja.

           Dinamika isporuke odredit će se ugovorom s time da rok isporuke ne smije biti duži od 96 sati od primitka zahtjeva za isporuku.
VI. NAČIN PLAĆANJA 
Članak 9.


ISPORUČITELJ će račune koji glase na Naručitelje dostaviti svakom Naručitelju, a sveukupnu rekapitulaciju istih dostaviti će Središnjem tijelu na adresu: Osječko-baranjska županija, Upravni odjel za prosvjetu, kulturu, šport i tehničku kulturu, Županijska 4, Osijek. 


SREDIŠNJE TIJELO će isporuke platiti temeljem računa u roku 15 dana od dana zaprimanja na IBAN ISPORUČITELJA.
VII. ZAJEDNICA GOSPODARSKIH SUBJEKATA
Članak 10.

Sukladno točki 35. Dokumentacije o nabavi i ponudi iz članka 1. stavak 3. ovoga Okvirnog sporazuma, sporazumne strane utvrđuju člana/ove zajednice gospodarskih subjekata i robu koju će isti isporučiti, kako slijedi:

-

-
VIII. PODISPORUČITELJI
Članak 11.

Sukladno točki 36. Dokumentacije o nabavi i ponudi iz članka 1. stavak 3. ovoga Okvirnog sporazuma, sporazumne strane utvrđuju podugovaratelja/e i robu koju će isti isporučiti, kako slijedi:

- 
-

Sudjelovanje podisporučitelja ne utječe na odgovornost ISPORUČITELJA za izvršenje ovoga Okvirnog sporazuma.

IX.    JAMSTVO ZA UREDNO ISPUNJENJE OKVIRNOG SPORAZUMA
Članak 12.

ISPORUČITELJ je dužan odmah nakon potpisa Okvirnog sporazuma, a najkasnije u roku od 15 dana od primitka istog, SREDIŠNJEM TIJELU predati jamstvo za uredno ispunjenje okvirnog sporazuma u vrijednosti 10% ugovorene cijene bez poreza na dodanu vrijednost, u obliku zadužnice ili bjanko zadužnice koja mora biti potvrđena kod javnog bilježnika i popunjena u skladu s Pravilnikom o obliku i sadržaju bjanko zadužnice i Pravilnikom o obliku i sadržaju zadužnice, bez uvećanja, sa zakonskim zateznim kamatama po stopi određenoj sukladno odredbi članka 29., stavka 2. Zakona o obveznim odnosima. 

Jamstvo za uredno ispunjenje okvirnog sporazuma mora biti važeće za sve vrijeme trajanja Okvirnog sporazuma.

U slučaju zajednice gospodarskih subjekata, traženo jamstvo za ozbiljnost ponude može dostaviti jedan član zajednice za sve ili svaki član zajednice može dostaviti jamstvo za svoj dio garancije.

ISPORUČITELJ može umjesto traženog jamstva dati novčani polog u traženom iznosu. Novčani polog može se uplatiti na: Osječko-baranjska županija, IBAN: HR2423600001800014000, model: 68,  poziv na broj: 7307-OIB uplatitelja.

U slučaju zajednice gospodarskih subjekata SREDIŠNJE TIJELO će prihvatiti uplatu novčanog pologa jednog člana zajednice te tada uplata u opisu mora sadržavati navod o tome da je riječ o zajednici gospodarskih subjekata i navod o kojem jamstvu se radi ili da svaki član zajednice gospodarskih subjekata izvrši uplatu za svoj dio garancije.

Jamstvo za uredno ispunjenje Okvirnog sporazuma naplatit će se u slučaju povrede obveza utvrđenih ovim Okvirnim sporazumom i provedenim postupkom javne nabave.

Neiskorišteno jamstvo SREDIŠNJE TIJELO će vratiti ISPORUČITELJU nakon urednog izvršenja Okvirnog sporazuma. 

X.    RASKID OKVIRNOG SPORAZUMA
Članak 13.

U slučaju nepoštivanja obveza utvrđenih ovim Okvirnim sporazumom, a osobito u slučaju:

· da ISPORUČITELJ odbije sklopiti usuglašeni tekst Ugovora koji je sačinjen u skladu s Dokumentacijom o nabavi, odabranom ponudom i Okvirnim sporazumom
· obračunava cijene koje nisu ugovorene i koje su suprotne načinu izračuna iz članka 3. Okvirnog sporazuma

· da ISPORUČITELJ ne dostavi jamstvo u roku određenim Okvirnim sporazumom
· raskida pojedinačnih ugovora ili više njih, ako je do raskida došlo zbog neizvršavanja ugovornih obveza od strane ISPORUČITELJA
-   da ISPORUČITELJ prilikom isporuke predmeta nabave ne priloži izjavu o sukladnosti na Obrascu TNG-1 u preslici, sukladno članku 21. stavku 4. Uredbe o kvaliteti tekućih naftnih goriva.
SREDIŠNJE TIJELO će pisanom reklamacijom obavijestiti ISPORUČITELJA o povredi Okvirnog sporazuma i odrediti rok od dva dana da ispravi povredu. U slučaju da ISPORUČITELJ ne ispravi povredu sporazumne strane su suglasne da je nastupio raskidni uvjet i da učinci ovoga Okvirnog sporazuma prestaju, o čemu će ISPORUČITELJA izvijestiti pisanim putem preporučenom poštanskom pošiljkom ili na drugi dokaziv način.

U slučaju da se povrede obveza ponavljaju, sporazumne strane su suglasne da nakon treće pisane reklamacije nastupa raskidni uvjet i da učinci ovoga Okvirnog sporazuma prestaju.

Članak 14.

SREDIŠNJE TIJELO je obvezno raskinuti okvirni sporazum tijekom njegova trajanja ako:
1. je okvirni sporazum značajno izmijenjen, što bi zahtijevalo novi postupak nabave na temelju članka 321. ZJN 2016
2. je ISPORUČITELJ morao biti isključen iz postupka javne nabave zbog postojanja osnova za isključenje iz članka 251. stavka 1. ZJN 2016
3. se okvirni sporazum nije trebao dodijeliti ISPORUČITELJU zbog ozbiljne povrede obveza iz osnivačkih Ugovora i Direktive 2014/24/EU, a koja je utvrđena presudom Suda Europske unije u postupku iz članka 258. Ugovora o funkcioniranju Europske unije
4. se okvirni sporazum nije trebao dodijeliti ISPORUČITELJU zbog ozbiljne povrede odredaba  ZJN 2016, a koja je utvrđena pravomoćnom presudom nadležnog upravnog suda. 

Članak 15.
U slučaju raskida okvirnog sporazuma iz članka 13. i 14. ovoga Okvirnog sporazuma, SREDIŠNJE TIJELO će naplatiti jamstvo za uredno ispunjenje okvirnog sporazuma iz članka 12. ovoga Okvirnog sporazuma i naknaditi štetu prema općim pravilima odgovornosti za štetu, sukladno Zakonu o obveznim odnosima. 
XI.
PREDSTAVNIK SREDIŠNJEG TIJELA
Članak 16.
ISPORUČITELJ je dužan dostaviti SREDIŠNJEM TIJELU na njegov zahtjev polugodišnje izvješće o izvršavanju Okvirnog sporazuma, za svakog pojedinog korisnika, po lokacijama u papirnatom i elektroničkom obliku. Izvješće mora sadržavati najmanje podatke o školi/domu, lokaciji, i cijenama koje su se primjenjivale u vrijeme isporuke lož ulja.

Predstavnika SREDIŠNJEG TIJELA zaduženog za praćenje realizacije izvršenja sporazumnih obveza određuje pročelnik Upravnog odjela za prosvjetu, kulturu, šport i tehničku kulturu Osječko-baranjske županije. 

XII. IZMJENE OKVIRNOG SPORAZUMA TIJEKOM NJEGOVA TRAJANJA

Članak 17.


Ukoliko tijekom trajanja okvirnog sporazuma nastupe okolnosti navedene u člancima 316.- 320.  ZJN 2016 sporazumne strane će sklopiti dodatak ovom Okvirnom sporazumu.
XIII.     ZAVRŠNE ODREDBE
Članak 18.

Sporazumne strane su suglasne da će se na uređenje svih ostalih odnosa iz ovoga Okvirnog sporazuma primjenjivati odredbe Zakona o javnoj nabavi, Zakona o obveznim odnosima, Zakona o energiji, Zakona o tržištu nafte i naftnih derivata i ostalih pozitivnih propisa Republike Hrvatske koji reguliraju predmetno područje.

Članak 19.

Sporazumne strane se obvezuju da će eventualne sporove koji mogu proizaći iz ovoga Okvirnog sporazuma sporazumno riješiti. U slučaju nemogućnosti sporazumnog rješavanje, za sve sporove iz ovoga Okvirnog sporazuma sporazumne strane ugovaraju nadležnost stvarno nadležnog suda u Osijeku. 

Članak 20.

Ovaj Okvirni sporazum sastavljen je u šest primjeraka od kojih SREDIŠNJE TIJELO zadržava četiri primjerka, a ISPORUČITELJ dva primjerka. 

Članak 21.

Sporazumne strane potpisom preuzimaju prava i obveze iz ovoga Okvirnog sporazuma.

ZA ISPORUČITELJA:                                                              ZA SREDIŠNJE TIJELO:

           Direktor                                                                                         Župan

                 




                                             Ivan Anušić                                                             

                                                                                                       KLASA:                                                                                                                                                                                             

                                                                                                       URBROJ:

                                                                                                      Osijek,_                        __2019. godine
PRILOG 5. – IZJAVA O ROKU ISPORUKE
(Memorandum ponuditelja)








OSJEČKO-BARANJSKA ŽUPANIJA

Kojom ja ________________________________________kao ovlaštena osoba za zastupanje




     (ime i prezime)

gospodarskog subjekta ________________________________________izjavljujem da tvrtka 




             (naziv gospodarskog subjekta/tvrtke)

____________________________________nudi rok isporuke lož-ulja od ____ dana  od dana 
    (naziv gospodarskog subjekta/tvrtke)

primitka zahtjeva za isporuku, vezano za postupak javne nabave velike vrijednosti lož-ulja za osnovne i srednje škole Osječko-baranjske županije, evidencijski broj nabave NVV 2-19.
                                        ________________________

                                                            (ime i prezime ovlaštene osobe za zastupanje)

                                                                         ________________________


                    (potpis ovlaštene osobe za zastupanje)

